ועדת העבודה, הרווחה והבריאות, כנסת 20, פרוטוקול מספר 735, 2018-03-08 12:33

אלי אלאלוף: היום ה-8 במרס 2018, כ"א באדר התשע"ח, השעה 12:33 ואני פותח את ישיבת ועדת העבודה, הרווחה והבריאות.

אלי אלאלוף: אנחנו בדיון על רביזיה שהוגשה על ידי חברי הכנסת מיכל בירן, רחל עזריה ואלי אלאלוף.

אלי אלאלוף: אנחנו מבקשים להודיע על שינוי מהותי.

אלי אלאלוף: מי בעד הרביזיה?

אלי אלאלוף: בעד – פה אחד

אלי אלאלוף: הרביזיה התקבלה.

אלי אלאלוף: אנחנו בדיון.

אלי אלאלוף: אחרי הדיון הקודם דיווחנו לשר האוצר והוא השתכנע שהצעת החוק הזאת תובא כהוראת שעה של חמש שנים.

<נעה בן שבת: חמש שנים ממועד התחילה שלה?

אלי אלאלוף: ממועד התחילה.

<נעה בן שבת: מה-1 בינואר 2019.

אלי אלאלוף: כן.

<נעה בן שבת: אם הם יביאו את התקנות במאי, אמרנו שהם צריכים להביא את התקנות במאי 2019, בתקופה הזאת - - -

אלי אלאלוף: אבל זה לא קשור לתקנות.

אלי אלאלוף: יש היום כניסה של החוק, חמש שנים.

אלי אלאלוף: אחר כך יבואו התקנות.

<נעה בן שבת: הכוונה היא שגם ה-0.1 אחוז, גם הוא בהוראת שעה לחמש שנים.

אלי אלאלוף: בדיוק.

<נעה בן שבת: עד סוף שנת 2023.

אלי אלאלוף: נכון.

<נעה בן שבת: זה לא כולל את חוק הגברת האכיפה ותקנות הראשונות.

<נעה בן שבת: נצטרך לעשות אולי התאמות לגבי המועדים של הדיווח, אבל בכל אופן תמסרו את הדיווח במועד שנקבע, כמו שאמרנו, בפברואר 2024.

<שלומי מור: כן.

<נעה בן שבת: אדוני, עוד תיקון אחד.

<נעה בן שבת: המוסד לביטוח לאומי ביקש קודם להבחין בין דמי הביטוח לבין התשלום של רמת הסיכון.

<נעה בן שבת: שלומי, אתה תוכל להסביר?

<שלומי מור: כן.

<שלומי מור: כיוון שהתיקון הזה הוא לא ללוח י', הוא לא תוספת אינהרנטית על דמי הביטוח אלא הוא איזשהו שיעור נוסף נפרד.

אלי אלאלוף: שיעור נוסף נפרד.

אלי אלאלוף: התחשבנות נפרדת.

<שלומי מור: נכון.

אלי אלאלוף: בחלקה מבוססת על קיים ובחלקה לפי החוק.

<שלומי מור: בדיוק.

<שלומי מור: בהקשר הזה ביקשנו שכל סל הכלים שיש לנו להתנהל לגבי דמי ביטוח, איך אנחנו גובים את דמי הביטוח, איך אנחנו פורסים אותם וכולי, יחולו בשינויים המחויבים גם על השיעור הזה.

<שלומי מור: זה דבר אחד שרצינו להבהיר.

<נעה בן שבת: זה מחייב להוציא את הסעיף הזה.

<נעה בן שבת: זה לא יהיה בתוך סעיף 40.

<שלומי מור: נכון.

<שלומי מור: יכול להיות שאנחנו והיועצת המשפטית של הוועדה נמצא לזה מקום אחר, אולי בנפגעי עבודה.

<שלומי מור: דבר חשוב נוסף הוא שיובהר שהסכום הזה לא יופחת משכרם של העובדים.

<שלומי מור: שזה יהיה ברור.

אלי אלאלוף: של המעסיק.

אלי אלאלוף: בדיוק.

אלי אלאלוף: לכן לא לוקחים גם מהעובדים הבודדים, העצמאים.

מיכל בירן: עדיין זאת לא הצבעה על החוק אלא על התיקון.

<נעה בן שבת: התיקון המוצע.

<נעה בן שבת: החוק יחד עם התיקון שלו.

אלי אלאלוף: אנחנו מצביעים על התיקון.

<נעה בן שבת: הרביזיה היא על הכול.

<נעה בן שבת: אנחנו אומרים החוק בצורתו המתוקנת.

<נעה בן שבת: זאת אומרת, עם הוראת שעה.

מיכל בירן: ההצבעה היא על החוק כולו.

אלי אלאלוף: עם התיקונים.

אלי אלאלוף: לא מצביעים על התיקון הזה?

<נעה בן שבת: אפשר להצביע על החוק יחד עם התיקון.

<נעה בן שבת: אתה רוצה להצביע על התיקון לבד?

אלי אלאלוף: אני חושב שכדאי להצביע על התיקון ואחר כך על החוק כולו כולל התיקון.

אלי אלאלוף: מי בעד התיקון כפי שנמסר וישתקף בכתיבת החוק?

אלי אלאלוף: מי נגד?

אלי אלאלוף: בעד – רוב

אלי אלאלוף: התיקון נתקבל.

אלי אלאלוף: התיקון התקבל.

אלי אלאלוף: עכשיו נצביע על כל החוק כולל התיקון.

אלי אלאלוף: מי בעד אישור פרק ו' כולו (צמצום פגיעה בעבודה), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח-2018 עם התיקון?

אלי אלאלוף: מי נגד?

אלי אלאלוף: בעד – 5

אלי אלאלוף: הצעת החוק נתקבלה.

אלי אלאלוף: הצעת החוק אושרה.

אלי אלאלוף: אני רוצה להודות על העבודה של כל הצוות.

אלי אלאלוף: למרות שבסוף חלק מהדעות שלכם לא התקבלו, יש לכם סמכות וחיי ועדה.

אלי אלאלוף: אני רוצה להודות לך רועי על המאבק, לחזקי, לנציגי הקבלנים, למשרד העבודה, לנציג משרד הבריאות שהפגין כל הזמן לקיחת אחריו וזה כבוד גדול להיות כזה למרות שלצערי לא תמיד במדינה אנחנו רואים אנשים שרצים לקחת אחריות.

אלי אלאלוף: אני רוצה להודות לביטוח הלאומי שבלעדיו בוודאי, בלי שלומי והיכולות שלו, לא היינו מגיעים לזה.

אלי אלאלוף: תודה לצוות של הוועדה מלווה את החוק שחשבנו שאין לו סיכוי.

אלי אלאלוף: תודה.

אלי אלאלוף: הישיבה נעולה.